ᱥᱳᱞᱟᱯᱩᱨ

ᱥᱳᱞᱟᱯᱩᱨ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱠᱚᱨᱱᱟᱴᱚᱠ ᱥᱤᱢᱟᱹ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱥᱳᱞᱟᱯᱩᱨ ᱫᱚ ᱢᱩᱬ ᱨᱟᱡᱽᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱢᱩᱢᱵᱟᱭ, ᱯᱩᱱᱮ, ᱵᱟᱸᱜᱽᱞᱳᱨ ᱟᱨ ᱦᱟᱭᱫᱽᱨᱟᱵᱟᱫᱽ ᱛᱟᱞᱟ ᱛᱮ ᱨᱮᱞ ᱰᱟᱦᱟᱨ, ᱯᱩᱲᱥᱤ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱤᱡᱟᱯᱩᱨ ᱟᱨ ᱜᱚᱫᱚᱜᱽ ᱥᱚᱦᱚᱨ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱪᱟᱸᱜᱟ ᱜᱷᱮᱸᱭ ᱥᱟᱞᱟᱜ ᱢᱮᱱᱟᱜᱼᱟ ᱾ ᱥᱳᱞᱟᱯᱩᱨ ᱨᱮ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱵᱮᱱᱟᱜ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱥᱚᱨᱠᱟᱨ ᱤᱫᱤ ᱛᱮ ᱦᱟᱣᱩᱥ ᱨᱮᱸᱴ ᱚᱞᱟᱩᱸᱥ (HRA) ᱠᱞᱟᱥᱤᱯᱷᱤᱠᱮᱥᱚᱱ ᱤᱫᱤ ᱛᱮ A1 ᱴᱤᱭᱟᱨ ᱟᱨ B-1 ᱠᱞᱟᱥ ᱥᱚᱦᱚᱨ ᱞᱮᱠᱟᱛᱮ ᱠᱞᱟᱥᱤᱯᱷᱤᱰ ᱟᱠᱟᱱᱟ ᱾ ᱱᱚᱣᱟ ᱫᱚ ᱢᱚᱦᱟᱨᱟᱥᱴᱨᱚ ᱨᱮ ᱑᱑ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱟᱨ ᱥᱤᱧᱚᱛ ᱨᱮᱱᱟᱜ ᱔᱙ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱜ ᱥᱚᱦᱚᱨ ᱟᱨ ᱔᱓ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟ ᱾

ᱟᱹᱨᱤ ᱪᱟᱹᱞᱤ	

ᱦᱚᱲ ᱮᱞ
᱒᱐᱑᱒ ᱥᱟᱞ ᱨᱮ ᱥᱳᱞᱟᱯᱩᱨ ᱥᱚᱦᱚᱨ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱟᱨ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱑᱑ ᱥᱟᱞ ᱨᱮ ᱥᱳᱞᱟᱯᱩᱨ ᱨᱤᱱ ᱦᱚᱲ ᱮᱞ ᱙᱕᱑,᱑᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ  ᱠᱚᱲᱟ ᱟᱨ ᱔᱖᱘,᱙᱒᱔ ᱜᱟᱱ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾

ᱥᱳᱞᱟᱯᱩᱨ ᱨᱤᱱ ᱦᱚᱲ ᱮᱞ, ᱟᱡᱟᱜ ᱡᱚᱜᱽᱱᱚᱜᱚᱨ ᱠᱚ ᱥᱮᱞᱮᱫ ᱠᱟᱛᱮ, ᱒᱐᱑᱒ ᱥᱟᱞ ᱨᱮ ᱑᱒,᱕᱐,᱐᱐᱐ ᱫᱷᱟᱹᱨᱤᱡ ᱠᱚ ᱵᱟᱲᱦᱟᱣ ᱮᱱᱟ ᱾

᱒᱐᱑᱑ ᱥᱟᱞ ᱨᱮ, ᱥᱳᱞᱟᱯᱩᱨ ᱥᱚᱦᱚᱨ ᱨᱮ ᱜᱩᱴ ᱥᱮᱪᱮᱫ ᱠᱚᱫᱚ ᱗᱑᱐,᱑᱘᱐ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱓᱙᱐,᱓᱓᱕ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱓᱑᱙,᱘᱔᱕ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱥᱳᱞᱟᱯᱩᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱓.᱘᱘ ᱥᱟᱭᱠᱚᱲᱟ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱙᱑.᱓᱑ ᱥᱟᱭᱠᱚᱲᱟ ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱖.᱓᱐ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ 

᱗᱕.᱗᱓% ᱥᱚᱞᱟᱯᱩᱨ ᱥᱚᱦᱚᱨ ᱨᱮ ᱦᱤᱱᱫᱩ ᱫᱷᱚᱨᱚᱢ ᱟᱹᱰᱤ ᱥᱟᱸᱜᱮ ᱫᱷᱚᱨᱚᱢ ᱠᱟᱱᱟ ᱾ ᱤᱥᱞᱟᱢ ᱫᱚ ᱫᱚᱥᱟᱨ ᱟᱹᱰᱤ ᱞᱟᱹᱠᱛᱤᱭᱟᱱ ᱫᱷᱚᱨᱚᱢ ᱠᱟᱱᱟ, ᱒᱐.᱖᱔% ᱦᱚᱲ ᱱᱚᱣᱟ ᱠᱚ ᱢᱟᱱᱟᱣᱟ ᱾ ᱵᱩᱫᱫᱷᱚ ᱫᱷᱚᱨᱚᱢ ᱨᱮ ᱑.᱖᱒%, ᱡᱳᱭᱱᱳ ᱫᱷᱚᱨᱚᱢ ᱨᱮ ᱑.᱐᱐%, ᱤᱥᱟᱹᱭ ᱫᱷᱚᱨᱚᱢ ᱨᱮ ᱐.᱗᱓%, ᱮᱴᱟᱜ, ᱚᱠᱟ ᱫᱷᱚᱨᱚᱢ ᱦᱚᱸ ᱵᱟᱝᱟ ᱟᱨ ᱐.᱒᱘% ᱵᱟᱭ ᱞᱟᱹᱭ ᱟᱠᱟᱱᱟ ᱾

ᱚᱛᱱᱚᱜ ᱟᱨ ᱦᱚᱭ ᱫᱟᱜ
ᱥᱳᱞᱟᱯᱩᱨ  ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱕᱘ ᱢᱤᱴᱚᱨ (᱑᱕᱐᱒ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱧᱮ ᱨᱮ ᱚᱦᱢᱚᱫᱽᱱᱚᱜᱚᱨ ᱦᱚᱱᱚᱛ ᱛᱮ ᱮᱥᱮᱫ ᱟᱠᱟᱱᱟ; ᱠᱚᱧᱮ ᱟᱨ ᱠᱚᱧᱮᱼᱥᱟᱢᱟᱝ ᱨᱮ ᱩᱥᱢᱟᱱᱟᱵᱟᱫᱽ ᱦᱚᱱᱚᱛ ᱾

ᱮᱛᱚᱢ ᱥᱟᱢᱟᱝ ᱨᱮ ᱜᱩᱞᱵᱚᱨᱜᱟ ᱦᱚᱱᱚᱛ ᱟᱨ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱵᱤᱡᱟᱯᱩᱨ ᱦᱚᱱᱚᱛ, ᱮᱛᱚᱢ ᱟᱨ ᱮᱛᱚᱢ ᱼᱯᱟᱪᱮ ᱨᱮ ᱥᱟᱝᱞᱤ ᱦᱚᱱᱚᱛ; ᱯᱟᱪᱮ ᱨᱮ ᱥᱟᱛᱟᱨᱟ ᱦᱚᱱᱚᱛ ᱟᱨ ᱠᱚᱧᱮ ᱯᱟᱪᱮ ᱨᱮ ᱯᱩᱱᱮ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱣᱟ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱥᱚᱲᱚᱠ ᱟᱨ ᱴᱨᱮᱱ ᱛᱮ ᱔᱑᱐ ᱠᱤᱞᱚᱢᱤᱴᱚᱨ (᱒᱕᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱳᱞᱟᱯᱩᱨ ᱫᱚ ᱯᱩᱱᱮ ᱠᱷᱚᱱ ᱒᱔᱕ ᱠᱤᱞᱚᱢᱤᱴᱚᱨ (᱑᱕᱒ ᱢᱤᱞ) ᱟᱨ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱓᱐᱕ ᱠᱤᱞᱚᱢᱤᱴᱚᱨ (᱑᱙᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱚᱞᱟᱯᱩᱨ ᱫᱚ ᱫᱚᱠᱠᱚᱱ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ	


ᱦᱮᱡ ᱥᱮᱱ ᱰᱟᱦᱟᱨ
ᱨᱮᱞ
ᱥᱳᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱨᱮᱱᱟᱜ ᱢᱩᱬ ᱨᱮᱞᱣᱮ ᱛᱟᱞᱢᱟ ᱠᱟᱱᱟ ᱾ ᱥᱳᱞᱟᱯᱩᱨ ᱨᱮᱞᱣᱮ ᱰᱤᱵᱤᱡᱚᱱ ᱫᱚ ᱮᱛᱚᱢ ᱥᱤᱧᱚᱛ ᱮ ᱯᱟᱪᱮ ᱟᱨ ᱠᱚᱧᱮ ᱯᱟᱪᱮ ᱥᱤᱧᱚᱛ ᱥᱟᱞᱟᱜ ᱡᱚᱲᱟᱣ ᱟᱜ ᱢᱤᱫᱴᱟᱹᱝ ᱞᱟᱹᱠᱛᱤᱭᱟᱱ ᱰᱤᱵᱤᱡᱚᱱ ᱠᱟᱱᱟ ᱾ ᱚᱦᱢᱚᱫᱟᱵᱟᱫᱽ, ᱡᱚᱭᱯᱩᱨ, ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱯᱩᱱᱮ ᱮᱢᱟᱱ, ᱮᱛᱚᱢ ᱯᱚᱱᱚᱛ (ᱛᱮᱞᱮᱝᱜᱟᱱᱟ, ᱠᱚᱨᱱᱟᱴᱚᱠ, ᱛᱟᱢᱤᱞᱱᱟᱰᱩ ᱟᱨ ᱠᱮᱨᱚᱞ) ᱞᱮᱠᱟᱛᱮ ᱥᱚᱞᱟᱯᱩᱨ ᱞᱟᱹᱜᱤᱫ ᱴᱨᱮᱱ ᱪᱟᱞᱟᱜᱼᱟ ᱾ ᱥᱚᱨᱠᱟᱨᱤ ᱨᱮᱞᱣᱮ ᱫᱚ ᱥᱚᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱚᱦᱟᱨᱟᱥᱴᱨᱚ ᱨᱮ ᱦᱟᱭ ᱴᱮᱪ ᱥᱴᱮᱥᱚᱱ ᱵᱮᱱᱟᱣ ᱨᱮᱱᱟᱜ ᱜᱚᱴᱟ ᱟᱠᱟᱱᱟ ᱾

ᱦᱳᱴᱜᱤ ᱡᱚᱸᱠᱥᱚᱱ ᱟᱨ ᱠᱩᱨᱫᱩᱣᱟᱫᱤ ᱡᱚᱸᱠᱥᱚᱱ ᱫᱚ ᱥᱳᱞᱟᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜ ᱵᱟᱨᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱥᱚᱲᱚᱠ
ᱥᱳᱞᱟᱯᱩᱨ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱩᱬ ᱥᱚᱦᱚᱨ ᱥᱟᱶ ᱦᱟᱭᱫᱽᱨᱟᱵᱟᱫᱽ ᱨᱮᱱᱟᱜ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱠᱚᱨᱱᱟᱴᱚᱠ ᱨᱣ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱷᱚᱱ ᱯᱩᱱᱭᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱥᱟᱶ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱼ NH 9 ᱨᱟᱡᱽᱰᱟᱦᱟᱨ, ᱱᱚᱣᱟ ᱯᱩᱱᱮ ᱫᱚ ᱵᱤᱡᱚᱭᱣᱟᱰᱟ ᱠᱷᱚᱱ ᱦᱟᱭᱫᱽᱨᱟᱵᱟᱫᱽ, ᱥᱩᱨᱭᱟᱯᱮᱴ, NH-52 ᱫᱚ ᱥᱚᱞᱟᱯᱩᱨ ᱠᱷᱚᱱ ᱠᱮᱭᱛᱷᱚᱞ ᱫᱷᱟᱹᱨᱤᱡ ᱡᱚᱲᱟᱣ ᱟᱠᱟᱱᱟ, ᱢᱮᱸᱜᱽᱞᱳᱨ, ᱠᱚᱨᱱᱟᱴᱚᱠ ᱟᱨ NH-211 ᱥᱚᱞᱟᱯᱩᱨ ᱫᱚ ᱫᱷᱩᱞᱮ ᱠᱷᱚᱱ ᱡᱚᱲᱟᱜᱼᱟ ᱾ ᱨᱚᱛᱱᱟᱜᱤᱨᱤᱼᱱᱟᱜᱽᱯᱩᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ NH-204 ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱥᱳᱞᱟᱯᱩᱨ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱮᱢᱟᱱ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱡᱮᱞᱮᱠᱟ ᱼ ᱱᱟᱜᱽᱯᱩᱨ, ᱥᱟᱝᱞᱤ, ᱠᱚᱞᱦᱟᱯᱩᱨ ᱟᱨ ᱱᱟᱸᱫᱮᱲ ᱠᱷᱚᱱ ᱡᱚᱲᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Solapur Government Site
Solapur News (Marathi) 


ᱛᱷᱚᱠ:ᱥᱤᱧᱚᱛ ᱨᱮ ᱥᱢᱟᱨᱴ ᱥᱚᱦᱚᱨ ᱠᱚ
ᱛᱷᱚᱠ:ᱥᱳᱞᱟᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮ ᱥᱚᱦᱚᱨ